 Taageerayaasha iyo bulshada ku dhaqan magaalada Laascaanood, waxay ku soo dhaweeyeen saaka xisbiga KULMIYE hilow iyo kalgacal iyada oo maalin jimce ah ay tahay, oo maalin ciida Islaamka ka mid ay tahay oo dadku ay cibaado uun wakhtigaa u go,o waxay wakhtigaa isugu urureen fagaaraha khayriyada iyo wadooyinka waaweyn iyaga oo calamada xisbiga ruxaya, arrintaasi arin ku timid ciyaar maaha, gobolka Sool waxa xukuumadda xisbiga KULMIYE ka hor waxa adkayd in calad Somalilland ah laga taago iska daa mid xisbi-ee, waxa adkayd in madax Somaliland ahi ay fagaarayaal is taagaan, is badelka lixaadkaas leh Xukuumadda xisbiga KULMIYE ee Axmed Siilaanyo gadhwadeenka ka yahay ayaa samaysay. 